तीसरी बार शुरू किया बाईपास का मरम्मत कार्य
गेहूंखरीद का सीजन अप्रैल माह में शुरू हो जाएगा। मंडी में फसल लेकर आने वाले किसानों को परेशानी झेलनी पड़े, इसके लिए मार्केटिंग बोर्ड ने एक बार फिर जींद-महम बाइपास का मरम्मत कार्य शुरू किया है। यह कार्य एक सप्ताह तक चलेगा। इस दौरान रोड बंद रहेगा। सड़क से गुजरने वाले वाहनों को शहर से गुजरना होगा।
महम रोड पर जगह-जगह गहरे गड्ढे बने हुए हैं। जुलाना और महम रोड स्थित गांवों के किसानों को मंडी तक पहुंचने के लिए बाइपास से होते हुए जाना पड़ता है। सड़क जर्जर होने के कारण किसानों को परेशानी होती है। किसानों ने धान सीजन शुरू होने से पहले ही मार्केटिंग बोर्ड से सड़क की मरम्मत कराने की मांग की थी। लेकिन मरम्मत कार्य शुरू नहीं कराया। अब गेहूं सीजन शुरू होने वाला है। सड़क की हालत में सुधार करने के लिए मार्केटिंग बोर्ड ने गेहूं खरीद सीजन को देखते हुए मरम्मत कार्य पूरा कराया है। विभाग ने शुक्रवार को मरम्मत कार्य शुरू कर दिया। निर्माण कार्य एक सप्ताह में पूरा करने का लक्ष्य रखा है।
तीसरीबार शुरू कराया मरम्मत कार्य: सड़ककी मरम्मत कराने के लिए बोर्ड अधिकारियों ने तीसरी बार कार्य शुरू कराया है। सड़क मरम्मत का कार्य अक्टूबर माह में ही एजेंसी को अलॉट कर दिया गया था। उस समय मोर चौक पर कार्य करने के बाद कार्य बंद कर दिया। इसके बाद जनवरी माह में कार्य शुरू किया। इस दौरान मोर चौक पर ही कार्य किया और फिर से कार्य बंद कर दिया। चौक पर दोनों तरफ 100-100 मीटर तक टायल्स लगाई गई है। तीसरी बार फिर से मरम्मत कार्य शुरू किया है। पत्थर डालने के बाद बजरी तारकोल के मिश्रण डाला जाएगा। मार्केटिंग बोर्ड ने निर्माण कार्य एक सप्ताह में पूरा करने का लक्ष्य रखा है।
^ मुख्यालय से जींद-महम बाइपास का मरम्मत कार्य किए जाने की मंजूरी मिली है। मरम्मत कार्य शुरू कर दिया गया है। इस दौरान वाहनों का आवागमन बंद कर दिया गया है। इस रोड से गुजरने वाले वाहनों को डायवर्ट किया गया है। मरम्मत कार्य एक सप्ताह में पूरा करने का लक्ष्य है।\\\'\\\' ईश्वरसिंह, जेई, मार्केटिंग बोर्ड, गोहाना।
क्षेत्र के लोगों ने सीएम मनोहर लाल से जींद-महम बाइपास को चोड़ा करने की मांग की थी। अगस्त माह में हुई गोहाना विकास रैली में सीएम ने रोड को चोड़ा करने की घोषणा की थी। इस कार्य पर 160 लाख रुपए खर्च किए जाएंगे। परंतु सीएम की घोषणा को पूरा करने के लिए बजट कब मिलेगा, इसकी कोई समय सीमा निर्धारित नहीं है। इसे देख विभाग ने मुख्यालय से सड़क की मरम्मत कराने की मंजूरी ली गई है।
गोहाना .जींद-महम बाइपास मार्ग पर मरम्मत का कार्य करते हुए मजदूर।
hin_Deva hin_Deva hin_Deva hin_Deva hin_Deva hin_Deva hin_Deva